Lost in Translation

Lost in Translation (euskaraz Itzulpenean galdua) 2003ko Sofia Coppola estatubatuar zinema zuzendari, gidoigile eta ekoizleak zuzendu, idatzi eta ekoiztutako amodiozko komedia-drama film bat da. Bill Murray, Scarlett Johansson, Giovanni Ribisi, Anna Faris eta Fumihiro Hayashi aktoreek antzeztu zuten.

2003ko Oscar Sarietarako lau izendapen jaso zituen: Film onenaren Oscar Saria, Gizonezko aktore onenaren Oscar Saria (Bill Murray) eta Zuzendari onenaren Oscar Saria (Sofia Coppola); Coppolak Jatorrizko gidoi onenaren Oscar Saria irabazi zuen. Urrezko Globo Sarien bost izendapen ere jaso zituen.

Filma estreinatu eta itzelezko arrakasta komertziala izan zuen, 4 milioi dolarretako aurrekontua izanik, 119 dlarretako diru irabaziak izan zituen.

 Argumentua 

Bob Harris (Bill Murray), gainbeheran dagoen estatubatuar aktorea da, horregatik Tokio hirian japoniar whisky marka baten iragarkia antzezteko lana onartuko du. Krisialdi pertsonala igarotzen ari da eta bere denbora libre ia gehiena ostatu hartu duen hoteleko tabernan zurrutean igarotzen du. Bertan, Charlotte (Scarlett Johansson) emakume gazte ezkondua ezagutuko du, Japoniara erreportaje bat egitera joan den argazkilari baten emaztea, baina senarrak lan egiten duen bitartean, Charlotte erabat aspertzen da. Biei hiri erraldoiaren irudiek eta soinuek nahiz jendearen joan-etorriak nahasdura sentiarazten diete, Bob eta Charlottek beren bizitzak hutsak daudelako sentipen sakona elkarbanatzen dute, eta beren buruei heuren adiskidetasun berria zeozer gehiago bilakatu litekeen galdetzen hasiko dira.

 Aktoreak 
 Bill Murray: Bob Harris
 Scarlett Johansson: Charlotte
 Giovanni Ribisi: John
 Anna Faris: Kelly
 Fumihiro Hayashi: Charlie Brown
 Akiko Takeshita: Kawasaki andrea
 François Du Bois: Pianojolea
 Takashi Fujii: Telebista saioko gonbidatua
 Hiromix: Bere burua antzeztuz

 Kanpo estekak 
 Lost in Translation filmaren iragarkia ikusgai. Youtube.com 
 Webgune ofiziala 
 Lost in Translation filmaren IMDBko fitxa irakurgai 

Kategoria:Jatorrizko gidoi onenaren Oscar Saria irabazi duten filmak
Kategoria:Ameriketako Estatu Batuetako filmak
Kategoria:Amodiozko filmak
Kategoria:Drama filmak
Kategoria:Umorezko filmak
Kategoria:Helduaroko krisialdiari buruzko filmak
Kategoria:Hoteletan girotutako filmak
Kategoria:Japonierazko filmak
Kategoria:Tokion girotutako filmak
Kategoria:Kyoton girotutako filmak
Kategoria:2003ko filmak
Kategoria:BAFTA film saridunak